Diari Oficial de la Generalitat Valenciana


Sumari del DOGV 7013, del 29-04-2013 (2013/4230)

ORDE 5/2013, de 25 d'abril, del conseller d'Hisenda i Administració Pública, per la qual s'establixen mesures en relació amb el sistema retributiu a percebre en el període de l'1 de maig de 2013 al 30 d'abril de 2017, per les oficines liquidadores de districte hipotecari, per la gestió i liquidació dels impostos sobre transmissions patrimonials i actes jurídics documentats i sobre successions i donacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/04/25/5/dof/vci/html**

### Dades del document

Número de DOGV
:   7013

Data del DOGV
:   29-04-2013

Secció del DOGV
:   I. DISPOSICIONS GENERALS

Número del document
:   2013/4230


Data del document
:   25-04-2013

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * fiscalitat
    * transmissió de la propietat
    * impost
    * recaptació d'impostos
    * impost sobre transmissions patrimonials
    * legislació

ORDE 5/2013, de 25 d'abril, del conseller d'Hisenda i Administració Pública, per la qual s'establixen mesures en relació amb el sistema retributiu a percebre en el període de l'1 de maig de 2013 al 30 d'abril de 2017, per les oficines liquidadores de districte hipotecari, per la gestió i liquidació dels impostos sobre transmissions patrimonials i actes jurídics documentats i sobre successions i donacions. [2013/4230]  
PREÀMBUL  
  
El Decret 209/1987, de 28 de desembre, del Consell de la Generalitat Valenciana, va atribuir a les oficines liquidadores de districte hipotecari competències per a la gestió i liquidació de l'impost sobre successions i donacions, autoritzant la conselleria competent en matèria d'hisenda, en l'article segon, per a la fixació del sistema retributiu per l'esmentada gestió.  
Per la seua banda, el Decret 249/1991, de 23 de desembre, del Consell de la Generalitat Valenciana, va atribuir idèntiques competències a les oficines liquidadores quant a la gestió i liquidació de l'impost sobre transmissions patrimonials i actes jurídics documentats, habilitant, igualment, la conselleria competent en matèria d'hisenda en el seu disposició transitòria i disposició final primera, per a la fixació del seu sistema retributiu.  
L'Orde de 6 de maig de 1993, de la Conselleria d'Economia i Hisenda, per la qual s'establix el sistema retributiu a percebre per les oficines liquidadores de districte hipotecari per la gestió i liquidació dels impostos sobre transmissions patrimonials i actes jurídics documentats i sobre successions i donacions, establix els diversos conceptes de retribució, així com les quantitats mínimes i màximes a percebre per determinats conceptes.  
L'actual situació financera de la Comunitat Valenciana obliga la Generalitat a adoptar determinades mesures provisionals de reducció de les retribucions per les actuacions de gestió de les oficines liquidadores.  
La Junta Territorial de la Comunitat Valenciana del Col·legi de Registradors de la Propietat i Mercantils de la Comunitat Valenciana, en la seua reunió de 9 d'abril de 2013, va acordar donar la seua conformitat a les esmentades mesures provisionals de reducció de retribucions, autoritzant la degana autonòmica per a l'aprovació de l'esmentat acord.  
En virtut d'això, de conformitat amb el que disposa la normativa citada i en l'exercici de les facultats que m'han sigut conferides per l'article 5 del Decret 19/2012, de 7 de desembre, del president de la Generalitat, pel qual es determina les conselleries en què s'organitza l'administració de la Generalitat, i per l'article 28 de la Llei 5/1983, de 30 de desembre, del Consell, a proposta de la Direcció General de Tributs i Joc, i previs els tràmits establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, així com l'informe de l'Advocacia General de la Generalitat  
  
ORDENE  
  
Article 1. Percentatges de reducció de les retribucions de les oficines liquidadores de districte hipotecari  
Les retribucions a què es referix l'article primer i el paràgraf segon de l'article tercer de l'Orde de 6 de maig de 1993, de la Conselleria d'Economia i Hisenda, per la qual s'establix el sistema retributiu a percebre per les oficines liquidadores de districte hipotecari per la gestió i liquidació dels impostos sobre transmissions patrimonials i actes jurídics documentats i sobre successions i donacions es reduiran en els percentatges següents:  
a) Des de l'1 de maig de 2013 fins al 30 d'abril de 2015, en el 24 %.  
b) Des de l'1 de maig de 2015 fins al 30 d'abril de 2016, en el 22 %.  
c) Des de l'1 de maig de 2016 fins al 30 d'abril de 2017, en el 20 %.  
  
Article 2. Retribució mínima de les oficines liquidadores  
La retribució mínima anual per a cada oficina liquidadora a què es referix l'article segon de l'Orde de 6 de maig de 1993, de la Conselleria d'Economia i Hisenda, per la qual s'establix el sistema retributiu a percebre per les oficines liquidadores de districte hipotecari per la gestió i liquidació dels impostos sobre transmissions patrimonials i actes jurídics documentats i sobre successions i donacions, corresponent als exercicis 2013 a 2017, no podrà ser inferior a 30.000 euros anuals.   
  
  
DISPOSICIONS FINALS  
  
Primera. Habilitació per a l'execució  
S'autoritza el director general competent en matèria de tributs perquè dicte totes les disposicions que resulten necessàries per a l'execució d'esta orde.  
  
Segona. Entrada en vigor  
La present orde entrarà en vigor el dia 1 de maig de 2013.  
  
València, 25 d'abril de 2013  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI